
NÁVOD NA MONTÁŽ A OBSLUHU PRIAMOVÝHREVNÉHO ELEKTROKOTLA  SYNCHRO

· Zabudované týždenné časovanie ohrevu TÚV
· Zabudovaný týždenný izbový termostat

· Modulovanie výkonu

· Hodiny reálneho času
· Inteligentné elektronické čerpadlo s výtlakom H: 8m
· Tlakový spínač prípadne snímač

· LCD displej

· Režim HDO

· Ekvitermická regulácia

· Výkonový rad 6, 12, 18, 24 kW

· Kotlová nádoba z antikoróznej ocele (nerez)

· Cyklické zapínanie a vypínanie výkonových prvkov

· Slovne vypisovanie stavu kotla na displeji (prevádzkové stavy a poruchy)

· Obmedzovanie a limitovanie výkonu – odľahčenie
· Možnosť nastavenia hysterezie pre ÚK od 0,5 do 5 oC mikroregulácia pre úsporné domy
· Kontrola zlepenia výkonových prvkov (relé) s automatickým testom na rozlepenie
· Možnosť vrchného vývodu vykurovacej vody (vývod z vrchnej pravej strany) na dopyt

· Možnosť pripojenia do kaskády  
                                                                                                 Program 1.97

Vážený zákazník,

pred uvedením kotla do prevádzky si pozorne prečítajte tento návod a riaďte sa jeho pokynmi. Zaistíte si dlhoročnú bezporuchovú prevádzku.

ÚVOD
Ak ste sa stali užívateľom priamovýhrevného elektrokotla SYNCHRO, prosíme venujte pozornosť a riaďte sa radami a podmienkami uvedenými v tomto montážnom návode na obsluhu a inštaláciu  elektrokotla. Pri jeho inštalácií a obsluhe je nutné dodržiavať potrebné zásady. Venujte dostatočnú pozornosť aj upozorneniam. Veríme, že elektrokotol SYNCHRO Vám bude slúžiť k plnej spokojnosti a bude vytvárať tepelnú pohodu podľa Vašich predstáv.

Oblasť použitia:

Vykurovanie rodinných domov, budov občianskej vybavenosti, chát, hotelov atď.

UPOZORNENIE: Nepoužívať pre priamy ohrev teplej úžitkovej vody (ďalej len TÚV)!
1. ZABEZPEČENIE ZARIADENIA A OSÔB:
Oblasť projektovania  STN 06 0310: 1983  , STN 06 0830: 1996, EN 1443.
Oblasť  požiarna bezpečnosť: STN 92 0300.
Oblasť elektrotechnická: STN 33 200-4-41:2007, STN 33 200-5-54: 2008, STN 33 2130 a ostatným platným normám a predpisom. STN 33 2180 – prepojenie elektrických prístrojov a spotrebičov.
Elektrické pripojenie môže vykonať len osoba s kvalifikáciou podľa vyhlášky MPSVaR SR č. 508/2009Z.z.  Pripojenie elektrokotla na sieť môže vykonať len pracovník s § 22 v zmysle vyhlášky MPSVaR č. 508/2009Z.z.

Oblasť kvalita obehovej vody ÚK: dodržať STN 077401.
Pri využívaní kotla je potrebné  postupovať podľa návodu a dodanej dokumentácie od výrobcu.

Do kotla je zakázané zasahovať osobám mladším ako 18 rokov, nesvojprávnym osobám a osobám pod vplyvom omamných látok.
Obsluhujúca osoba nesmie v žiadnom prípade zasahovať do elektroinštalácie, smie manipulovať iba s ovládacími prvkami ovládacieho panela podľa návodu. Prípadne podľa pokynov servisnej firmy.
Pri úniku vody zo systému kúrenia je nutné kotol odpojiť od hlavného prívodu elektriky.
Ak je v kotli ľad (zamrznutý vodný systém), je nutné kotol odpojiť od prívodu elektriky a je potrebné privolať servis. Kotol nespúšťať bez prevedenej odbornej prehliadky!

Pri každom zásahu do vodného systému ústredného kúrenia (ďalej len ÚK) je nutné kotol odpojiť od prívodu elektriky. Spustenie kotla môže nastať až po dôkladnom odvzdušnení kompletného systému ÚK, nádoby kotla a kontrole funkčnosti funkčného otvoreného automatického odvzdušňovacieho ventilu. INAK HROZÍ VÁŽNÉ POŠKODENIE KOTLA! 

Vodný systém ÚK vypúšťajte vychladnutý  (hrozí popálenie). Kotol nesmie byť inštalovaný v priestoroch s vaňou, v kúpeľniach, umývacích priestoroch a sprchách v zónach 1 a 2 podľa STN 33 2135-1. Nesmie byť inštalovaný ani v zóne 3 v takých prípadoch, kde sa môže vyskytnúť prúd vody, ktorý je určený na čistenie (v školách, športových kluboch a objektoch slúžiacich verejnosti). Kotol je určený na prácu v prostredí normálnom AA5 / AB5 podľa STN 33 0300 a STN 33 2310 (t.j. rozsah teplôt +10 až +40°C, vlhkosť v závislosti od teploty až do max. 80%).

Ak je zariadenie pripojené na sieť, je zakázané odstraňovanie krytu a akákoľvek manipulácia v sieťovej alebo ovládacej časti. Elektrokotol Synchro  je v súlade s prehlásením o zhode a preverovaný vo výrobe pomocou systému riadenia kvality ISO 9001.
2. TECHNICKÉ ÚDAJE
Elektrické napätie (6 –24 kW)                            V           3x230V/400V + N + PE, 50Hz    

Elektrický prúd max. (24 kW)                             A           3x36,5A

Účinnosť                                                            %           99,5

Menovitý tepelný výkon (podľa prevedenia)     kW          6,12,18, 24 

Najvyššia pracovná teplota                                oC           85
Havarijná teplota                                                oC           95 

Max. pracovný pretlak                                       kPa        250 - 300 

Min. prevádzkový pretlak kotla                          kPa        70

Odporúčaný prevádzkový pretlak kotla             kPa        100 - 200

Max. výtlak obeh. čerpadla                               kPa        60
Vodný objem antikorového kotla                       liter         6,5

El. krytie                                                                           IP40/00
Pripojovací rozmer   vstup/výstup   ÚK                            G  ¾“

Objem expanzomatu                                         liter         8

Hmotnosť  bez vody podľa výkonu                    kg
    22kg – 25kg
Rozmery: výška x šírka x hĺbka                         mm        755x435x225                                                                                  

3. INŠTALÁCIA  KOTLA NA VYKUROVACÍ SYSTÉM
Kotol je dovolené nainštalovať len na odborne naprojektovaný a zrealizovaný systém ústredného kúrenia, na ktorom sa nevytvárajú vzduchové bubliny a na všetkých vysoko položených miestach sú odvzdušňovacie armatúry. Pred pripojením kotla na rozvody je nutné vykonať ich dôkladné prepláchnutie tlakovou vodou.
V najnižších miestach vykurovacej sústavy odporúčame inštalovať vypúšťací ventil. Ak je kotol nainštalovaný na systéme kúrenia, kde sú všetky radiátory osadené termostatickými hlavicami, je nutné do vykurovacej sústavy nainštalovať prepúšťací ventil a nastaviť jeho funkčnosť prepúšťania v čase, kedy sú všetky termostatické radiátorové ventily uzatvorené, alebo vykurovaciu sústavu navrhnúť tak, aby aspoň cez niektoré z vykurovacích telies bola neustále umožnená cirkulácia vykurovacej vody (ďalej len VV). V miestnosti kde je umiestnený izbový termostat musia byť ventily na vykurovacích telesách neustále otvorené! (termostatické hlavice neustále otvorené, bez možnosti uzatvorenia)
Kotol je povolené inštalovať len v suchom a bezprašnom prostredí, inak hrozí jeho vážne poškodenie !  (hlavne elektrickej časti a elektroniky kotla zatečenie vodou a inými roztokmi).  Ak sa blízkosti  kotla  pracuje je nutné ho vhodne zakryť.
Kotol je zakázané inštalovať v priestoroch kde sa vyskytujú hlodavce.

3.1 PRIPOJENIE KOTLA K ELEKTRICKEJ SIETI
Pred montážou kotla si užívateľ musí zabezpečiť odborné zhotovenie silového prívodu s hlavným vypínačom pre kotol, istenie a ostatné úpravy elektrickej domovej inštalácie a východiskovej revízie.

Elektrické pripojenie môžu vykonať len osoby s kvalifikáciou podľa vyhlášky MPSVaR SR č. 508/2009 Z.z. Pripojenie kotla na sieť môže vykonať len pracovník s platným osvedčením - podľa §22 v zmysle vyhlášky MPSVaR č. 508/2009 Z.z. Pripojenie sa vykonáva podľa schémy. Elektrický prívod je potrebné previesť pevným pripojením podľa výkonu kotla a to:

	Výkon kotla v kW
	Max. prúd jednou fázou (A)
	Veľkosť ističa (A)
	Prierez vodiča Cu v mm2

	6
	9,5
	16 (32*)
	1,5 (6*)(_)

	12
	18,5
	20
	        2,5      ( _)

	18
	27,5
	32
	        4         ( _)

	24
	36,5
	40
	        6         ( _)


(*)    platí pri zapojení na jednu fázu

(_)  prierez vodiča Cu sa môže meniť podľa dĺžky a uloženia 
Kotly sú určené na trvalé pripojenie k pevnému elektrickému rozvodu sieťového napätia, do ktorého sa musí vstavať prístroj na vypínanie (hlavný vypínač), pri ktorom sa vzdialenosť rozpojených kontaktov rovná aspoň 3 mm pri všetkých póloch.

Pripojenie izbového termostatu, HDO  sa vykoná podľa schémy DPS. Na DPS treba na označených svorkách odstrániť krátke prepojenia a svorku spojiť cez kábel k danému prístroju.  Spôsob inštalácie musí zodpovedať platným predpisom a normám: STN 33 200-4-41:2007, STN 33 2000-5-54:2008, STN 33 2130 a ostatným platným normám a predpisom. STN 33 2180 – Pripojenie elektrických prístrojov a spotrebičov  musí byť vykonané autorizovanou osobou ! 
UPOZORNENIE:
Po pripojení  elektrického kotla k elektrickej sieti je potrebné na pripojenie a kotol vypracovať revíznu správu.

3.2 SCHÉMY PRIPOJENIA ELEKTROKOTLA 6kW/1fáza, 6kW/3fázy–24kW

3.3 PRIPOJENIE ELEKTROKOTLOV DO KASKÁDY (21 - 24kW)

3.4 PRIPOJENIE A POPIS DOSKY PLOŠNÝCH SPOJOV

3.5 MINIMÁLNY VOĽNÝ PRACOVNÝ PRIESTOR PRE SERVIS A ÚDRŽBU
[image: image14.jpg]BRI

H_Q Pozn.: Vietky kontaktove vstupy do dosky musia byt’ BEZPOTENCIALOVE (suchy kontakt)

tkat, venti, Cerpadio

Vonkajsi teplomer
A4 (Elitermia)
¢ ]
Teplomer bojlera s Havarin - Tiakowy
S ahenie
= o teplotny  spina
o spinaé
* podiha
B
Izbovy temostat s
s  Bojlr
[
1
Eektokotol Taugothern Kool 6 kW - 37

                  600mm

Zavesenie kotla je dovolené len na trvalo pevnú stenu, bez minimálneho pohybu pomocou závesnej konzoly. Je potrebné určiť také montážne miesto kotla, kde bude ľahko vykonateľná prípadná servisná operácia a údržba.

Pri pripojení kotla na rozvod ÚK nesmie medzi kotlom a rozvodom ÚK vznikať žiadne pnutie (sily). K pripojeniu je vhodné použiť krátke pružné prepojenia. V blízkosti kotla na rozvod VV odporúčame nainštalovať ventil, cez ktorý sa zabezpečí napustenie prípadne vypustenie vody z kotla.

Skontrolujte, či je expanzná nádoba dostačujúca na daný objem vykurovacej vody. Pred napustením systému skontrolujte tlak v expanznej nádobe, požadovaný tlak je 1,5  baru.
3.6 ROZMERY KOTLA A PRIPOJENIA

4. SPUSTENIE KOTLA
Po napustení vykurovacieho systému zabezpečíme dôkladné odvzdušnenie celého vodného systému, jednotlivých vykurovacích telies prípadne vetiev podlahového kúrenia. Inak sa kotol môže vážne poškodiť!   Kotol odvzdušníme pomocou manuálneho odvzdušňovacieho ventilu na vrchu kotlovej nádoby pomocou hadičky do vopred pripravenej nádoby. Zároveň odvzdušníme cirkulačné čerpadlo v kotli povolením stredovej skrutky, ktorú po zavodnení pritiahneme. Otvoríme (povolíme) odvzdušňovaciu skrutku na vrchu  automatického odvzdušňovacieho ventilu, ktorú necháme uvoľnenú (pre odvzdušnenie zbytkového vzduchu). Ak je potrebné k odstráneniu zbytkového vzduchu spustiť čerpadlo, postupujte nasledovne: pred zapnutím hlavného vypínača vypneme izbový termostat. Po zapnutí hlavného vypínača zapneme a ihneď vypneme izbový termostat, ten dá povel k spusteniu čerpadla na čas 2 minutý.  Na displeji kotla kontrolujeme tlak vody vo vykurovacom systéme a zároveň ho dopúšťame až na požadovanú hodnotu  1 až 2 bary. Ak je potreba čerpadlo spustiť na dlhší čas bez vykurovania, zopakujte zapnutie a ihneď vypnutie izbového termostatu, čas cirkulácie VV sa predĺži o ďalšie  2 minutý (v servisnom nastavení je možnosť nastavenia dobehu čerpadla VV od 2 do 30 minút, základné nastavenie je 2 minúty).
Kotol odchádza z výroby v základnom nastavení. To znamená, že v servisnom nastavení je spustený kotol len pre vykurovanie VV, snímač tlaku a čas dobehu čerpadla 2 minúty. 

Prvý krát odporúčame kotol spustiť v základnom nastavení.
Pridávanie parametrov sa nastavuje v servisnom nastavení po zadaní servisného kódu (prístup len pre autorizovanú osobu).
UPOZORNENIE!
Pri vypnutí kotla hlavným vypínačom vypínate aj protimrazovú ochranu kotla!

Hodiny reálneho času netreba nastavovať, majú svoj zdroj.
Kotol môžete prevádzkovať len s nasadeným a upevneným krytom. 

Poistný ventil

V kotli je nainštalovaný poistný ventil s otváracím tlakom 2,5 príp. 3 bary. Je zakázané zasahovať do poistného ventilu. Ak poistný ventil začne prepúšťať VV, prípadne paru cez prepadovú rúrku počas prevádzky (pozor hrozí popálenie), ihneď odpojte kotol od elektrického napätia  hlavným vypínačom. Volajte servisnú firmu (je nutné odstrániť príčinu).
Podlahové vykurovanie
Riadenie elektrokotla SYNCHRO je vhodné aj na podlahové vykurovanie. V tomto prípade je potrebné na rozdeľovač vetiev podlahového rozvodu na jeho vstup pripevniť (tepelno-vodivo) obmedzujúci termostat a pripojiť ho káblom do svorky (podlaha) na riadiacej DPS (pozri schému DPS). UPOZORNENIE: obmedzujúci termostat nie je súčasťou dodávky. (je vhodné inštalovať pri kombinovanom kúrení, podlaha a výhrevné telesá)
5. NASTAVENIE KOTLA
Elektrokotol Synchro sa nastavuje na ovládacom paneli, pomocou troch tlačidiel umiestnených pod LCD displejom.
5.1 OVLÁDACÍ PANEL - POPIS
[image: image19.jpg]



Popis ovládacieho panela :

1. LCD DISLPEJ

      Slúži na zobrazovanie prevádzkových a nastavovaných parametrov.

2. TLAČIDLO ( - )

Slúži na výber zobrazovaného parametra a znižovanie hodnoty nastavovaného parametra.
3. TLAČIDLO ( + )

Slúži na výber zobrazovaného parametra a zvyšovanie hodnoty nastavovaného parametra.
4. TLAČIDLO ( SET )

Slúži pre výber a uloženie nastavovaných parametrov.
5.2 NASTAVENIE POŽADOVANÝCH HODNÔT PARAMETROV KOTLA

Pred možnosťou nastavenia kotla sa okamžite po jeho zapnutí automaticky spustia informačné, bezpečnostne a ochranné funkcie:

1. Selftest: 
Po zapnutí kotla sa na displeji zobrazí nápis Laugotherm a číslo verzie softwaru, následne prebehne Selftest, tzn. kontrola funkčnosti senzorov a zistenie stavu kotla (napr. či nie kotol zamrznutý, prípadne zobrazí iné zistené poruchy). 

2. Servisný chod:
Po skončení funkcie Selftest sa kotol prepne do servisného chodu, v ktorom kotol spustí čerpadlo po dobu 20 sekúnd do 1 okruhu (ústredne kúrenie). Následne sa 3 cestný motorický ventil prepne do 2 okruhu (bojler) a čerpadlo beží ďalších 20 sekúnd, ale len v prípade, že je v servisnom móde povolený bojler. Ak bojler nie je povolený servisný chod trvá len 20 sekúnd do ústredného kúrenia. 

Servisný chod je funkcia ochrany čerpadla, resp. 3-cestného motorického ventilu, v ktorom sa čerpadlo/ventil spustí po každom zapnutí kotla alebo po každých 18 hodinách po 20 sekúnd počas prevádzky kotla. 

3. Dátum a čas

Po ukončení servisného chodu sa v spodnom riadku LCD displeja bude zobrazovať dátum s časom striedavo so stavom izbového termostatu – zap/vyp. Vo vrchnom riadku ostáva zobrazený parameter  č.1 Teplota alebo parameter č. 2 Kotol s jeho aktuálnou teplotou v oC. Kotol je v prevádzkovom režime. 

4. Izbový termostat

Zobrazenie Izbový term. vyp/zap zobrazuje aktuálny stav interného alebo externého izbového termostatu. Ak je ku kotlu pripojený externý termostat, tak zobrazuje stav jeho kontaktu (zap/vyp). Ak sa používa interný termostat, tak zobrazuje okamžitý stav interného termostatu zap/vyp. V prípade použitia interného termostatu musí byť urobený na DPS drôtový prepoj medzi vstupnými svorkami č. 7 a č.8. Na tieto svorky sa pripája aj diaľkové GSM riadenie kotla.

5. Zobrazovanie výpisov v spodnom riadku LCD displeja

Spodný riadok LCD displeja má za úlohu užívateľa informovať okrem reálneho času, dátumu a stavu izbového termostatu aj o dôležitých hláseniach a poruchových hláseniach, ktoré sú presne vypísane v tabuľke tohto návodu v bode č. 5.4 Zobrazenie hlásení a poruchových hlásení. V prípade viacerých hlásení sa hlásenia v spodnom riadku prekrývajú, avšak ich poradie zobrazenia záleží od stupňa priority hlásenia. Počas hlásení a poruchových hlásení displej bliká a zobrazuje vždy prioritne poruchové hlásenia v poradí od najzávažnejšej poruchy.

6. Spôsob nastavovania kotla:

Elektrokotol Synchro nastavujeme tak, že si tlačidlami na ovládacom paneli označenými (+) a (-) cyklicky prepíname (listujeme) medzi parametrami zobrazovanými vo vrchnom riadku displeja, ktoré chceme nastaviť. Ak si zvolíme niektorý z nižšie uvedených parametrov, ktorý chceme nastaviť, vykonáme to stlačením tlačidla SET, čím vstúpime do vybraného parametru a rozbliká sa kurzor (dostaneme sa do nastavovacieho režimu). Následne tlačidlami (+) a (–) meníme hodnotu pred blikajúcim kurzorom. Hodnotu uložíme opätovným stlačeným tlačidla SET, pričom zároveň vystúpime von z nastavovaného parametra (dostaneme sa do prevádzkového režimu kotla).

Dôležité:

Ak počas 60 sekúnd nedôjde v nastavovacom režime k stlačeniu žiadneho tlačidla na ovládacom paneli, nastavovaný režim sa prepne späť do prevádzkového režimu a nastavovaná hodnota sa nezapamätá, zostane uložené pôvodné nastavenie vybraného parametra.

Na displeji sa nemusia vždy počas cyklického prepínania parametrov zobrazovať všetky nižšie uvedené parametre a stavy, ktoré sú uvedené v tomto návode. Záleží to od technickej vybavenosti kotla, ako aj od servisného nastavenia v servisnom móde kotla, ktoré nastavuje len servisný technik priamo na mieste pri spustení kotla, na základe požiadaviek užívateľa.

Nastavovať môžeme nižšie uvedené parametre okrem parametrov Tlak a Vonku.
1. Teplota – parameter teplota zobrazuje aktuálnu teplotu v ⁰C v miestnosti, v ktorej je umiestený senzor interného izbového termostatu. Okrem tohto táto funkcia slúži hlavne ako doplnková funkcia parametra č. 8 Programátora termostatu, pomocou ktorej môžeme dočasne zasahovať do teploty už v naprogramovaných časových intervaloch kúrenia v miestnosti (napr. ak máte momentálnu potrebu zmeniť teplotu, ktorá je v programátori termostatu nastavená na inú hodnotu a nechcete kvôli takej zmene meniť nastavenie programátora termostatu).
Nastavenie a popis tejto funkcie je popísaný v bode č.8.

2. Kotol – tento parameter zobrazuje aktuálnu teplotu kotla v oC. a nastavuje sa ním limitná (maximálna) teplota vykurovacej vody ústredného kúrenia. Stlačením tlačidla SET  sa dostaneme do nastavovacieho režimu žiadanej teploty kotla. V prípade, že za teplotou vpravo svieti písmeno B, teplota kotla je automaticky preregulovaná od 60 do 85oC a nedá sa meniť, len v servisnom nastavení. Tento stav nastane, ak je požiadavka kúrenia do bojlera a stav trvá až do momentu, kým bojler nebude vykúrený na užívateľom požadovanú teplotu. V prípade, že za teplotou vpravo svieti písmeno E, nemožno nastavovať teplotu kotla, nakoľko je užívateľom zvolená nejaká ekvitermicka krivka E0 – E9, tzn. kotol je riadený ekvitermicky. Maximálna teplota počas ekvitermickeho riadenia bude limitovaná nastavenou kotlovou teplotou. Túto teplotu nastavíme len pri vypnutom ekvitermickom riadení. Ekvitermické riadenie sa vypína voľbou krivky E- v parametri Ekvitrem. Nastavenie kotlovej teploty je možné, ak za jej hodnotou bliká kurzor. Vykonáva sa tlačidlami (+) a (-),  následné uloženie hodnoty stlačením SET. 

3. Tlak – tento parameter nie je možné nastavovať ako ani jeho limitné hodnoty. Stále zobrazuje aktuálny tlak v systéme vykurovacej vody. V prípade, že tlak klesne na úroveň 0,7 baru, v spodnom riadku LCD displeja začne blikať  nápis „Nižší tlak vody!“, ktorý upozorňuje na nutnosť dotlakovať systém. Pri poruche tlakového snímača sa snímač odpojí z prevádzky, kotol môže pokračovať v prevádzke ale displej neustále bliká. Snímač tlaku nie je bezpečnostný prvok kotla.
 Ak je kotol inštalovaný v beztlakovom systéme, informácia o aktuálnom tlaku sa na displeji nezobrazuje.
4. Bojler – tento parameter môžeme nastavovať dvoma spôsobmi (záleží to od technickej vybavenosti a pripojenia kotla). Ak je kotol vybavený snímačom teploty NTC bojlera a je pripojený na DPS medzi vstupmi č.3 a 4, na displeji sa zobrazuje aktuálna hodnota teploty vody v bojleri (ohrievači vody) v oC. Nastavenie žiadanej teploty vody bojlera sa vykonáva priamo na kotli. Stlačením tlačidla SET sa dostaneme do nastavovacieho režimu žiadanej teploty bojlera, za nastavovanou hodnotou bliká kurzor. Hodnotu meníme tlačidlami (+) a (-), následným stlačením tlačidla SET sa nastavená hodnota  teploty uloží. Druhý spôsob nastavenia teploty bojlera sa vykonáva prostredníctvom mechanického termostatu, ktorý sa pripája na DPS na vstup č. 9 a 10, pričom tento termostat je možné nahradiť aj diaľkovým (mobilným) GSM riadením. Ak druhý spôsob nastavenia nepožadujeme, je nutné medzi svorkou 9 a 10 vložiť drôtový prepoj ( vložený je od výroby). Je veľmi dôležité dôkladné upevnenie a vsunutie senzora teploty do púzdra - jimky bojlera inak sa kotol  nadmerne opotrebí a poškodí ! Inak kotol bude nedostatočne vykurovať priestor a prekurovať bojler.
5. Vonku – tento parameter nie je možné nastavovať. Zobrazuje aktuálnu teplotu vonkajšieho ekvitermického senzora, len ak je v servisnom móde povolené evitermické riadenie. Tento parameter sa zobrazuje spolu s nasledujúcim parametrom ekvitermika.

6. Ekviterm – (ekvitermika) tento parameter zobrazuje charakteristiku ekvitermických kriviek. E- (ekvitermika vypnutá) alebo E0 – E9 (pracovný rozsah ekvitermiky) a požadovanú vnútornú teplotu v rozsahu od 15 oC do 25oC. Ekvitermické krivky sú zobrazené v grafe na strane č. 20 a 21 tohto návodu. Stlačením tlačidla SET sa dostaneme do nastavovacieho režimu požadovanej teploty VV, za nastavovanou hodnotou bliká kurzor. Krivky E0 – E9 sa vyberajú tlačidlami (+) a (-). Ak chceme ekvitermiku vypnúť zvolíme E-. Opätovným stlačením tlačidla SET sa rozbliká kurzor za ďalším parametrom nastavenej vnútornej teploty v oC, ktorú taktiež nastavujeme tlačidlami (+) a (-), v rozsahu od 15oC do 25oC. Táto teplota nebude programom akceptovaná v prípade voľby krivky E-, čo znamená vypnutá ekvitermika. Všetky nastavené parametre uložíme stlačením tlačidla SET. 

7. Progr. bojlera – (programátor bojlera) je funkcia, ktorou sa dajú pre každý deň (Pondelok – Nedeľa) nastaviť 4 intervaly, počas ktorých je povolené kúrenie do bojlera. Intervaly sa dajú nastaviť od 00:00 hod (zapínací čas) do 24:00 hod (vypínací čas). Programovanie bojlera je možné len ak meriame teplotu bojlera NTC senzorom, ktorý je pripojený na DPS na vstupoch č. 3 a 4.    Bez naprogramovania bojler nebude zohrievaný !
Nastavenia programátora bojlera: 
Stlačením tlačidla SET sa dostaneme do nastavovacieho režimu. V hornom riadku sa spolu s blikajúcim kurzorom zobrazia dva časy a deň s číslom poradia zapínacieho a vypínacieho časového intervalu v zobrazený deň (v každom dni v týždni možno nastaviť až 4 zapínacie - vypínacie časové intervaly v priebehu dňa, časový interval sa zobrazuje ako Pon1, Pon2, Pon3, Pon4, Uto1 až Ned4). 

Následne tlačidlami (+) a (-) nastavujeme zapínací čas, ktorý uložíme stlačením tlačidla SET. Po nastavení zapínacieho času prejdeme stlačením tlačidla SET do nastavenia vypínacieho času, ktorý nastavujeme a ukladáme rovnakým spôsobom (+), (-) a SET. Po uložení vypínacieho času, programátor automaticky prejde do nastavenia druhého časového intervalu v zobrazovanom dni (napr. ak sme nastavili ohrev bojlera v prvom časovom intervale Pon1 zobrazené  14:00 – 15:00 Pon1, tak po uložení vypínacieho času 15:00 stlačením tlačidla SET, programátor prejde do druhého časového intervalu XX:XX – XX:XX Pon2, ak nastavujeme posledný – štvrtý časový interval napr. v deň Pondelok XX:XX – XX:XX Pon4, tak po uložení vypínacieho času programátor prejde do prvého časového intervalu nasledujúceho dňa  XX:XX – XX:XX Uto1). Tento postup opakujeme pre celý týždeň. 

V priebehu nastavovania programátora sa nie je možné vrátiť späť a upraviť už uložený zapínací alebo vypínací čas. Pre upravenie zapínacieho alebo vypínacieho času je nutné prejsť celým programátorom (celým týždňom) a nastavenie časov opakovať alebo po zistení zle uloženého času počkať 60 sekúnd, po ktorých sa kotol prepne späť z nastavovacieho režimu na prevádzkový režim a následným stlačením tlačidla SET začneme nastavovanie programátora od začiatku od časového intervalu XX:XX – XX:XX Pon1.

Príklady nastavenia programátora bojlera:

1.Trvalé kúrenie počas 1 dňa: 00:00 – 24:00 

(v programátori bojlera stačí nastaviť jeden ktorýkoľvek interval, na 

ostatných nezáleží, napr. 00:00 – 24:00Uto2) 

2. Zakázanie kúrenia na celý deň: 00:00 – 00:00






06:00 – 06:00






14:00 – 14:00






18:00 – 18:00

(zapínací a vypínací čas v časovom intervale musí byť totožný)

3. Bežný deň: 05:30 – 06:20

         11:45 – 12:50

         15:00 – 16:30

         19:30 – 22:00

Zapínací a vypínací čas v praxi znamená, čas (časový interval), počas ktorého je v prípade potreby povolené kúrenie do bojlera. 

8. Progr. termostat – (programátor termostatu) je integrovaný izbový termostat, ktorým si môžete pre každý deň v týždni ( Pondelok – Nedeľa) nastaviť 4 časy a im prislúchajúce žiadané teploty v miestnosti. 

Nastavenia programátora termostatu:
Stlačením tlačidla SET sa dostaneme do nastavovacieho režimu. V hornom riadku sa spolu s blikajúcim kurzorom zobrazí čas, teplota a deň s číslom poradia časového intervalu v zobrazený deň (v každom dni v týždni možno nastaviť až 4 časové intervaly, časový interval sa zobrazuje ako Pon1, Pon2, Pon3, Pon4, Uto1 až Ned4).

Tlačidlami (+) a (-) nastavujeme čas, ktorý uložíme stlačením tlačidla SET. Následne nastavíme k tomuto času prislúchajúcu teplotu, ktorú si v miestnosti želáme a to tak, že stlačením tlačidla SET prejdeme z nastavenia času do nastavenia teploty, ktorú nastavujeme a ukladáme rovnakým spôsobom (+), (-) a SET. Po uložení teploty, programátor automaticky prejde do nastavenia druhého časového intervalu v zobrazovanom dni (napr. ak sme nastavili teplotu v miestnosti na 20⁰C o 14:00 hod v prvom časovom intervale Pon1 zobrazené  14:00  20⁰C Pon1, tak po uložení teploty 20⁰C stlačením tlačidla SET, programátor prejde do druhého časového intervalu XX:XX XX⁰C Pon2. Ak nastavujeme posledný štvrtý časový interval  napr. v deň Pondelok XX:XX XX⁰C Pon4, tak po uložení vypínacieho času programátor prejde do prvého časového intervalu nasledujúceho dňa  XX:XX XX⁰C Uto1). Tento postup opakujeme pre celý týždeň. 

Popis funkcie momentálnej zmeny teploty v miestnosti bez nutnosti meniť už nastavený programátor:
Táto funkcia vykoná zmenu teploty v miestnosti len dočasne. Zmení teplotu len v jedom časovom intervale, napr. ak máte programátor termostatu v utorok nastavený v druhom časovom intervale 14:00 22⁰C Uto2 a tretí časový interval toho istého dňa utorok je nastavený 19:30 20⁰C Uto3 a reálne prebieha interval č.2. T.z. že je utorok a čas medzi 14:00 a 19:30 hod, tak kotol bude udržiavať teplotu v miestnosti na 22⁰C, pričom túto teplotu 22⁰C môžete jednoducho a rýchlo znížiť alebo zvýšiť bez nutnosti zasahovať do programátora termostatu. Zmena teploty touto funkciou bude dočasná a trvať bude len do konca časového intervalu, počas ktorého bola zmena teploty vykonaná. Podľa vyššie uvedeného príkladu to znamená, že momentálna zmena teploty v miestnosti bude do času 19:30 hod. Od tohto času bude kotol udržiavať teplotu v miestnosti na hodnotu, ktorá je nastavená v programátori termostatu.

Nastavenie momentálnej zmeny teploty v miestnosti:

Táto funkcia sa nastavuje v parametre č.1 Teplota, tak že stlačením tlačidla SET, sa dostaneme do nastavovacie režimu, kde sa nám spolu s blikajúcim kurzorom zobrazí žiadaná teplota (teplota ktorú v miestnosti momentálne žiadame, nakoľko teplota nastavená v programátori nám nevyhovuje). Žiadanú teplotu si meníme tlačidlami  (+), (-) a ukladáme ju opätovným stlačením tlačidla SET. Po uložení žiadanej teploty sa ňou kotol 
začne riadiť a teplotu, ktorá bola nastavená v programátori termostatu neakceptuje ale len do príchodu ďalšieho časového intervalu.

V priebehu nastavovania programátora sa nie je možné vrátiť späť a upraviť už uložený čas alebo teplotu. Pre upravenie času alebo teploty  je nutné prejsť celým programátorom (celým týždňom) a nastavenie času, teploty opakovať alebo po zistení zle uloženého času či teploty počkáme 60 sekúnd, po ktorých sa kotol prepne späť z nastavovacieho režimu na prevádzkový režim a následným stlačením tlačidla SET začneme nastavovanie programátora od začiatku od časového intervalu XX:XX  XX⁰C Pon1.

Programátor bojlera a programátor termostatu môže užívateľ nastaviť podľa vyššie uvedeného postupu a príkladov len ak je táto funkcia povolená v servisnom móde kotla, v ktorom nastavenia vykonáva len servisný technik.
9. Výkon – tento parameter zobrazuje aktuálny výkon kotla. Pri tomto parametri môžeme nastavovať maximálny výkon kotla, tzn. že kotol neprekročí maximálny nastavený výkon, aj keď to technické vybavenie kotla umožňuje. Pri spustení funkcie „odľahčenie“(slúži na odľahčenie elektrickej siete) sa výkon kotla zníži na maximálny nastavený výkon druhého parametra, na displeji zobrazovaný ako lim (limitovaný výkon). Stlačením tlačidla SET sa dostaneme do nastavovacieho režimu požadovaného maximálneho výkonu, za nastavovanou hodnotou bliká kurzor. Hodnotu Max meníme tlačidlami (+) a (-). Opätovným stlačením tlačidla SET sa rozbliká kurzor za ďalším parametrom lim, ktorý taktiež nastavujeme tlačidlami (+) a (-) na požadovaný maximálny limitovaný  výkon kotla. Tento stav nastane len ak je v rozvádzači nainštalované externé odľahčovacie relé, ktoré dáva povel na zníženie výkonu kotla podľa nastaveného parametra lim. Pri spustení tejto funkcie začne v spodnom riadku displeja blikať nápis „Odľahčenie!“ (napr. pri zapnutí iného spotrebiča s väčším odberom elektrickej energie). Tieto nastavené parametre uložíme stlačením tlačidla SET. 
10. Nastavenie času a dátumu, nastavenie času sa vykonáva prostredníctvom tlačidiel (+) a (-) a to tak, že stlačíme tlačidlo (-) ktoré pridržíme a zároveň stlačíme aj tlačidlo (+), čím sa dostaneme do nastavovacieho režimu. Rozbliká sa nám kurzor z hodinami, ktoré nastavíme tlačidlami (+) a (-). Stlačením tlačidla SET sa kurzor rozbliká z minútami, ktoré nastavujeme rovnako ako hodiny.  Toto opakujeme aj pri nastavovaní sekúnd, pričom po nastavení sekúnd stlačíme tlačidlo SET, čím sa nám čas uloží a nastavovací režim sa prepne do prevádzkového režimu. Nastavenie dátumu sa vykonáva prostredníctvom tlačidiel (+) a (-) a to tak, že stlačíme tlačidlo (+) ktoré pridržíme a zároveň stlačíme aj tlačidlo (-), čím sa dostaneme do nastavovacieho režimu. Postup nastavenia dátumu je rovnaký ako pri nastavovaní času. 
SERVISNÝ MÓD

Servisný mód slúži na užívateľskú konfiguráciu kotla. Nastavenia v tomto móde vykonáva len servisný technik, nakoľko by neodborným zásahom mohlo dôjsť k trvalému poškodeniu kotla alebo k havárií, ktorá by mohla mať za následok škodu väčšieho rozsahu. (HESLO:  58)      (Stlačiť SET pokiaľ sa nezobrazí HESLO)
V servisnom nastavení – Max. rele – je zakázané nastaviť viac relé ako kotol skutočne má:
6kW = 3ks relé,    12kW = 6ks relé,    18kW = 9ks relé,    24kW = 12ks relé,

Po zmene konfigurácie kotla a úplného opustenia servisného módu je nutné stlačiť tlačidlo RESET na DPS, prípadne vypnúť a zapnúť hlavný vypínač na prívode elektriky do kotla. 
5.3 VÝBER EKVITERMICKEJ KRIVKY

Graf charakteristiky ekvitermických kriviek:

5.4 ZOBRAZENIE HLÁSENÍ A PORUCHOVÝCH HLÁSENÍ
Poruchové hlásenia sa zobrazujú v spodnom riadku LCD displeja na mieste, v ktorom sa v prevádzkovom režime v stave bez hlásenia zobrazuje dátum a čas.
	Hlásenia a poruchové hlásenia zobrazené na displeji (displej bliká)
	Príčina hlásenia a poruchového hlásenia
	Odstránenie hlásenia a poruchového hlásenia

	Zlepene rele!

„Poruchové hlásenie“
	Poškodené-opotrbené  výkonové relé – kotol sa vypne, 
	Volať servis


	Prehriaty kotol!

„Poruchové hlásenie“
	Kotol prekročil max. bezpečnostnú teplotu – kotol sa vypne. Prerušená poistka F2.
	Volať servis. Resetovať kotol -  vypnúť a zapnúť hl. vypínačom. Výmena poistky F2.

	Tlakovy spinac!

„Poruchové hlásenie“
	Nízky tlak vody – kotol sa vypne
	Volať servis - dotlakovať systém, zistiť príčinu klesnutia tlaku

	HDO – vypnute!

„Hlásenie“
	Diaľkovo vypnutý kotol dodávateľom elektrickej energie  na čas ním určený

– kotol sa vypne 
	Kotol sa zapne v čase určenom dodávateľom elektrickej energie


	Hlásenia a poruchové hlásenia zobrazené na displeji (displej bliká)
	Príčina hlásenia a poruchového hlásenia
	Odstránenie hlásenia a poruchového hlásenia

	Nizky tlak vody!

„Poruchové hlásenie“
	Tlak vody klesne na úroveň 0,5 baru – 
	Volať servis - dotlakovať systém, zistiť príčinu klesnutia tlaku

	Nizsi tlak vody!

„Hlásenie“
	Tlak vody klesne na úroveň 0,7 baru – kotol naďalej ostáva v prevádzke
	Volať servis – dotlakovať systém, zistiť príčinu klesnutia tlaku

	Teplomer kotla!

„Poruchové hlásenie“
	Ak za parametrom „Kotol“ svieti  <<.< °C alebo >.>> °C, teplomer kotla je mimo rozsah merania, čo nie je porucha kotla. Ak za parametrom svieti ?>>? °C teplomer kotla je skratovaný, poškodený, odpojený
	Volať servis ak za parametrom „Kotol“ svieti ?>>? °C

	Tlakomer kotla!

„Poruchové hlásenie“
	Ak za parametrom „Tlak“ svieti  <<.< Bar alebo >.>> Bar, tlakomer kotla je mimo rozsah merania, čo nie je porucha kotla. Ak za parametrom svieti ?<<? Bar alebo ?>>? Bar tlakomer kotla je skratovaný, poškodený, odpojený
	Volať servis ak za parametrom „Tlak“ svieti ?<<? Bar alebo ?>>? Bar

	Teplomer bojler!

„Poruchové hlásenie“
	Ak za parametrom „Bojler“ svieti  <<.< °C alebo >.>> °C, teplomer bojlera je mimo rozsah merania, čo nie je porucha kotla. Ak za parametrom svieti ?>>? °C teplomer bojlera je skratovaný, poškodený, odpojený


	Volať servis ak za parametrom „Bojler“ svieti ?>>? °C

	Teplomer Ekvi!

„Poruchové hlásenie“
	Ak za parametrom „Vonku“ svieti >.>> °C alebo -˂˂.˂ ˚C, senzor vonkajšej teploty je mimo rozsah, čo nie je porucha kotla. Ak svieti ?>>? °C senzor vonkajšej teploty je skratovaný poškodený – vypne sa ekvitermické riadenie kotla, pričom kotol kúri naďalej podľa nastavenej kotlovej teploty
	Volať servis ak za parametrom „Vonku“ svieti ?>>? °C


	Hlásenia a poruchové hlásenia zobrazené na displeji (displej bliká)
	Príčina hlásenia a poruchového hlásenia
	Odstránenie hlásenia a poruchového hlásenia

	Teplomer Tstat!

„Poruchové hlásenie“
	Ak za parametrom „Teplota“ svieti >.>> °C alebo ˂˂.˂ ˚C, senzor interného termostatu je mimo rozsah, čo nie je porucha kotla. Ak svieti ?>>? °C senzor interného termostatu je skratovaný poškodený – vypne sa ekvitermické riadenie kotla, pričom kotol kúri naďalej podľa nastavenej kotlovej teploty
	Volať servis ak za parametrom „Teplota“ svieti ?>>? °

	Chyba stykaca!

„Poruchové hlásenie“
	Poškodený stýkač
	Volať servis

	Odlahcenie!

„Hlásenie“
	Zapnutie externého odľahčovacieho relé v rozvádzači – nastane zníženie výkonu kotla na nastavenú hodnotu
	Odstránenie hlásenia nastane automaticky po vypnutí externého odľahčovacieho relé

	Spinač podlahy!

„Hlásenie“
	Prekročenie nastavenej limitnej teploty na externom termostate
	Hlásenie sa odstráni automaticky po znížení teploty pod nastavenú limitnú teplotu externého termostatu

	Zamrznuty kotol!

„Poruchové hlásenie“
	Kotol zaznamenal pokles teploty kotla pod 3°C, pričom sa nespustila protimrazová ochrana (môže nastať pri výpadku elektrickej energie)
	Volať servis
Stlačiť tlačítko SET a súčasne stlačiť tlačítko (-)

	Kurenie Vyp

„Hlásenie“
	Teplota kúrenia je nadstavená na 25˚C, kúrenie je vypnuté
	Zvýšiť kotlovú teplotu


ZOBRAZENIE SMERU VYKUROVANIA A SPUSTENIA ČERPADLA NA DISPLEJI
 L•          smer do kúrenia, zobrazená bodka – čerpadlo spustené

•˩           smer do ohrievača TÚV, zobrazená bodka – čerpadlo spustené

6. SCHÉMY PRIPOJENIA ELEKTROKOTLA
6.1 PRÍPRAVA TÚV ZÁSOBNÍKOM  
[image: image22.jpg]



6.2 PRÍPRAVA TÚV PRIETOKOM  

6.3 PRÍPRAVA TÚV KOMBINOVANÁ SO SLNEČNÝM KOLEKTOROM


7. SCHÉMA ELEKTROKOTLA SYNCHRO
8. ZÁRUČNÝ LIST
ZÁRUČNÝ LIST
	Typ kotla:

Elektrokotol SYNCHRO ....... kW

	Výrobné číslo:



	Dátum vyskladnenia:


	Pečiatka a podpis:




Spustenie do prevádzky

(vyplní servisná organizácia)
	Dátum uvedenia do prevádzky:
	Zistené nedostatky:
	Pečiatka a podpis oprávnenej servisnej organizácie:

	
	
	


Záznamy o vykonaných záručných a pozáručných opravách

	Dátum záznamu
	Popis závady
	Servisná organizácia (podpis, pečiatka)
	Podpis užívateľa

	
	
	
	

	
	
	
	

	
	
	
	

	
	
	
	


9. ZÁRUČNÉ PODMIENKY
Na kotol platí záruka nasledovne:

Výhrevné telesá:
24 mesiacov od dátumu vyskladnenia z výroby 
Kotlová nádoba:
 5 rokov od dátumu vyskladnenia z výroby

Ostatné časti kotla (elektronika, meracie regulačné prvky, čerpadlo): 24 mesiacov  od dátumu vyskladnenia z výroby.

Dátum vyskladnenia ako aj uvedenia do prevádzky je uvedený v záručnom liste. 

Podmienkou na uznanie záruky je:
· doklad o zakúpení kotla,  

· riadne vyplnený montážny záznam zaslaný doporučene výrobcovi,
· v záručnom liste potvrdené uvedenie do prevádzky odborne spôsobilou firmou  kúrenár a elektrotechnik.
· 1x za rok skontrolovať tlak v teplovodnom systéme kotla, prípadné úniky tlaku odstrániť, ako aj v celom systéme kúrenia.
· 1x za rok skontrolovať elektroinštaláciu kotla a prívod elektroinštalácie do kotla.
Užívateľ stráca nárok na záručnú opravu, ak zistené závady boli zapríčinené:

· nainštalovaním nevhodných alebo vadných bezpečnostných a inštalačných prvkov (prepúšťací ventil pre dif. tlak, filter, poistný ventil, expanzná nádoba, termo-ventilov  na vykurovacích telesách atď.),
· mechanickým poškodením, úpravou kotla, vniknutím hlodavcov do kotla (moč hlodavca), prevádzkovanie kotla bez krytu
· neodbornou inštaláciou (elektrika, kúrenie, voda, umiestnenie kotla) 

· živelnou pohromou,  bleskom alebo vysokým napätím (fáza proti fáze)  
· nedostatkom vody a zavzdušnením kotla a následným jeho poškodením alebo nízkym tlakom vody v systéme ÚK prípadne jeho únikom
· mechanickými nečistotami, chemickými nečistotami, nečistotami vodou ako aj prachom na DPS, vodným kameňom ako aj chemickými prísadami vo vode, olejom alebo zlúčeninami vo vykurovacej vode,
· nesprávnou obsluhou, nevhodným servisným nastavením pod HESLOM, zmenou elektrického napätia - napr. porucha (Zlepené relé!)
Náklady (cestovné a hodinovú sadzbu) spojené s neoprávnenou reklamáciou hradí užívateľ. Hlásenie závady, na ktorú sa vyžaduje záruka sa uplatňuje u odborne spôsobilej organizácie, ktorá kotol podľa návodu na montáž a uvedených podmienok uviedla do prevádzky. Záruka sa nevzťahuje na škody nepriamo vzniknuté a na škody na veciach alebo zdraví osôb.

V ostatnom platia príslušné ustanovenia Občianskeho zákonníka a reklamačného poriadku.
10. DÔLEŽITÉ UPOZORNENIE
Montážny záznam, ktorý sa nachádza na nasledujúcej strane (36) odošlite doporučene do 30 dní od potvrdenia záručného listu na strane 33 (dátumu vyskladnenia),  na adresu výrobcu, inak nebude záruka uznaná !
Výrobca:

LAUGOTHERM s.r.o.
Kostolná Záriečie 187

913 04   SK
KONTROLA ZLEPENÉHO RELÉ      od programu  1.95
Popis:

Program v časti selftest testuje zlepené relé. Ak relé nie je zlepené, pokračuje v prevádzke. Ak počas prevádzky zistí zlepené relé, zresetuje sa a začína opäť selftestom. Ak je naozaj niektoré relé zlepené, snaží sa ho rozlepiť. Vypne stýkač a začne cvičiť relátkami - 10x. Potom opäť zapne stýkač a testuje zlepenie relátok.

Ak sa podarí zlepené relé odlepiť, pokračuje v prevádzke vykurovania.

Odlepovacie sekvencie sú tri, ak sa nevydaria, vypíše hlášku „zlepené relé“   a prevádzka kotla končí.

RECYKLÁCIA

Vyradený a nepoužiteľný výrobok po ukončení prevádzky demontujte a dopravte výrobcovi,  alebo kontaktujte výrobcu.
11. MONTÁŽNY ZÁZNAM
Nižšie uvedený vyplnený montážny záznam je potrebné odoslať výrobcovi.

MONTÁŽNY ZÁZNAM

Potvrdzujeme, že sme v súlade s návodom na montáž a súvisiacimi normami a predpismi, najmä STN rady 2000, STN 33 2000-5-54, STN 33 2130,

STN 06 0310: 1983 – Ústredné vykurovanie, projektovanie a montáž

STN 06 0830: 1996 – Zabezpečovacie zariadenia pre ústredné vykurovanie a ohrev TÚV

STN 33 2180: 1980 – Pripojenie elektrických prístrojov a spotrebičov

STN 73 0823:1983

a ostatnými platnými normami a predpismi previedli odbornú inštaláciu elektrokotla Laugotherm Synchro.

Výrobné číslo:

Typ:

Pre zákazníka:

Adresa inštalácie:

Naša firma je oprávnená k prevádzaniu uvedených prác. Tento list slúži ako doklad pre platnosť záruky výrobcu.

Hydraulické pripojenie:





Elektro pripojenie:

Dátum:







Dátum:
Pečiatka a podpis montážnej organizácie:



Pečiatka a podpis montážnej organizácie:



Adresa:








Laugotherm s.r.o.




           
Kostolná  Záriečie 187




           
913 04 okres Trenčín

Slovenská republika

Tel: 00421/ 32 652 67 67

Tel: 00421/ 905 965 680 – English

Mob: 0905 343 125

mail: laugotherm@laugotherm.sk

www.laugotherm.sk


        Kontakt








